Temeljem članka 17. stavka 1.podstavaka 1. Zakona o sustavu civilne zaštite («Narodne novine», broj: 82/15., 118/18, 31/20, 20/21 i 114/22) i članka 6. Statuta Općine Jelenje od 8.9.2021.iz pročišćenog teksta Statuta Općine Jelenje. Općinsko vijeće Općine Jelenje na \_\_\_ sjednici održanoj dana\_\_\_\_\_\_\_\_\_\_\_\_\_\_\_2023. godine, donosi

**SMJERNICE ZA ORGANIZACIJU I RAZVOJ SUSTAVA**

**CIVILNE ZAŠTITE OPĆINE JELENJE ZA PERIOD OD**

**2023. – 2026. godine**

**1. RAZVOJ SUSTAVA CIVILNE ZAŠTITE - OPĆI DIO**

Zakonom o sustavu civilne zaštite („Narodne novine“, broj 82/15, 118/18, 31/20, 20/21 i 114/22) (u daljnjem tekstu: Zakon) određeno je da sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Sustav civilne zaštite ustrojava se na lokalnoj, područnoj (regionalnoj) i državnoj razini, a povezuje resurse i sposobnosti sudionika, operativnih snaga i građana u jedinstvenu cjelinu radi smanjenja rizika od katastrofa, pružanja brzog i optimalnog odgovora na prijetnje i opasnosti nastanka te ublažavanja posljedica velike nesreće i katastrofe.

Brzo i učinkovito djelovanje operativnih snaga civilne zaštite uz dobro provedeno

rukovođenje, upravljanje i zapovijedanje u velikim nesrećama i katastrofama može spasiti mnoge živote, smanjiti socijalno ekonomske, infrastrukturne i sigurnosne poremećaje i spriječiti naknadne nesreće koje mogu izazvati i veće posljedice od utjecaja ugroze koja je već nastupila.

Sukladno članku 17. Zakona o sustavu civilne zaštite (NN,82/15, 118/18, 31/20, 20/21 i 114/22) Općinsko vijeće u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite, te donosi smjernice za organizaciju i razvoj sustava civilne zaštite četverogodišnje razdoblje.

Općina osigurava financijska sredstva za aktivnosti civilne zaštite u velikim nesrećama i katastrofama.

Općina Jelenje raspolaže:

* Odluka o izradi Procjene rizika od velikih nesreća za područje Općine Jelenje (KLASA: 240-01/23-02/4, URBROJ: 2170-20-03-03/09-23-1), 26. travnja 2023.
* Odluka o određivanju operativnih snaga civilne zaštite i pravnih osoba od interesa za civilnu zaštitu na području Općine Jelenje (Klasa: 810-01/15-03/01, Ur. broj: 2170/04-04-15-3), 22. rujna 2015.
* Odluka o imenovanju načelnika, zamjenika načelnika i članova Stožera civilne zaštite Općine Jelenje (KLASA:810-05/21-01/1 URBROJ:2170-04-01-21-01-1), 02. srpnja 2021.

Novim saznanjima o opasnostima za stanovništvo i materijalnim dobrima traže se i bolja rješenja u sustavu civilne zaštite koja će se stalno dograđivati i dopunjavati sukladno zakonskim propisima RH.

**2. DEFINIRANJE SUDIONIKA CIVILNE ZAŠTITE NA PODRUČJU OPĆINE JELENJE**

Cilj: definiranje snaga i materijalno tehničkih sredstava kojima Općina Jelenje (u daljnjem tekstu Općina) raspolaže u slučaju pojave ugroze i uspostava sustava jasnih ovlasti i nadležnosti, odnosno jasne koordinacije djelovanja sustava.

**2.1. Prema Zakonu o sustavu civilne zaštite mjere i aktivnosti u sustavu civilne zaštite provode sljedeći sudionici:**

* Vlada Republike Hrvatske
* središnje tijelo državne uprave nadležno za poslove civilne zaštite (u daljnjem tekstu:

Državna uprava)

* tijela državne uprave i druga državna tijela
* Oružane snage Republike Hrvatske i policija
* jedinice lokalne i područne (regionalne) samouprave.

Općina organizira poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Općina je dužna jačati i nadopunjavati spremnost postojećih operativnih snaga sustava civilne zaštite na svom području sukladno Procjeni rizika od velikih nesreća i Planu djelovanja civilne zaštite, a ako postojećim operativnim snagama ne mogu odgovoriti na posljedice utvrđene procjenom rizika, dužne su osnovati dodatne postrojbe civilne zaštite. Općina za potrebe pripravnosti i reagiranja kod velikih nesreća i katastrofa organizira sudjelovanje volontera radi provođenja određenih mjera i aktivnosti u sustavu civilne zaštite, sukladno odredbama Zakona o sustavu civilne zaštite i posebnih propisa.

**2.2. Prema Zakonu o sustavu civilne zaštite operativne snage civilne zaštite su:**

Operativne snage sustava civilne zaštite su sve prikladne i raspoložive sposobnosti i resursi operativnih snaga namijenjeni provođenju mjera civilne zaštite.

Temeljne operativne snage u sustavu civilne zaštite su snage koje posjeduju spremnost za žurno i kvalitetno operativno djelovanje u provođenju mjera i aktivnosti sustava civilne zaštite u velikim nesrećama i katastrofama: operativne snage vatrogastva, Hrvatske gorske službe spašavanja i Hrvatskog Crvenog križa.

1. stožeri civilne zaštite
2. operativne snage vatrogastva
3. operativne snage Hrvatskog Crvenog križa
4. operativne snage Hrvatske gorske službe spašavanja
5. udruge
6. postrojbe i povjerenici civilne zaštite
7. koordinatori na lokaciji
8. pravne osobe u sustavu civilne zaštite.

**2.3. Operativne snage sustava civilne zaštite na području Općine Jelenje su:**

1. Stožer civilne zaštite Općine Jelenje,
2. Povjerenici civilne zaštite Općine Jelenje,
3. Javna vatrogasna postrojba Grada Rijeke,
4. Dobrovoljno vatrogasno društvo Ivan Zoretić Španac,
5. Gradsko društvo Crvenog križa Rijeka,
6. Hrvatska gorska služba spašavanja – Stanica Rijeka,
7. Pravne osobe i udruge od interesa za sustav civilne zaštite.

U cilju učinkovitog i racionalnog izvršavanja tih zadaća, Općina:

* definira resurse,
* izvršitelje te
* provodi usklađivanje djelovanja svih operativnih snaga.

 **3. RAZVOJ SUSTAVA CIVILNE ZAŠTITE – OPERATIVNE SNAGE**

 **3.1. STOŽER CIVILNE ZAŠTITE**

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Izvršno tijelo jedinica područne (regionalne) samouprave odlukom osniva stožer civilne zaštite i imenuje načelnika, zamjenika načelnika i članove stožera od predstavnika operativnih snaga sustava civilne zaštite, upravnih tijela jedinice i područne (regionalne) samouprave i drugih pravnih osoba od osobite važnosti za sustav civilne zaštite jedinice lokalne samouprave.

Radom stožera civilne zaštite jedinice lokalne samouprave rukovodi načelnik stožera, a kada se proglasi velika nesreća rukovođenje preuzima izvršno tijelo jedinice lokalne samouprave.

Članovi stožera civilne zaštite dužni su završiti osposobljavanje koje provodi Ministarstvo prema Programu osposobljavanja članova stožera civilne zaštite koji donosi ministar, u roku od godinu dana od imenovanja u stožer civilne zaštite.

Stožer civilne zaštite usklađuje djelovanje operativnih snaga sustava civilne zaštite u pripremnoj fazi prije nastanka posljedica izvanrednog događaja i tijekom provođenja mjera te aktivnosti civilne zaštite u velikim nesrećama i katastrofama na području Općine Jelenje.

Stožer civilne zaštite Općine Jelenje osnovan je Odlukom o imenovanju načelnika, zamjenika načelnika i članova Stožera civilne zaštite Općine Jelenje. Dana 02. srpnja 2021. godine Općinski načelnik donio je Odluku (Klasa: KLASA:810-05/21-01/1 URBROJ:2170-04-01-21-01-1.

Dana 20. listopada 2017. godine Stožer civilne zaštite donio je Poslovnik o radu Stožera civilne zaštite Općine Jelenje (KLASA: 810-01/17-01/3, URBROJ: 2170/04-01-01/17), kojim se utvrđuje način rada Stožera civilne zaštite Općine Jelenje, pripremanje, sazivanje i rad na sjednicama Stožera, donošenje odluka iz njegovog djelokruga rada, prava i dužnosti članova Stožera te druga pitanja.

Dana 02. svibnja 2019. godine Stožer civilne zaštite donio je Dopunu Poslovnika o radu Stožera civilne zaštite Općine Jelenje (KLASA: 810-01/19-01/2, URBROJ: 2170/04-01-19-01/1)

Članovi Stožera CZ konstantno će se educirati, osposobljavati i uvježbati s ciljem izvršavanja svojih zadaća upravljanja i usklađivanja aktivnosti operativnih snaga i ukupnih ljudskih i materijalnih resursa zajednice u slučaju neposredne prijetnje, katastrofe i veće nesreće kako bi se spriječile, ublažile i otklonile posljedice katastrofe i veće nesreće na području Općine.

Održavanje sastanka i sjednica na kojima će se razmatrati stanje sustava civilne zaštite, razvoj sustava civilne zaštite, definira vježbe sustava civilne zaštite, te druge aktivnosti vezane za sustava civilne zaštite.

Određivanje koordinatora na lokaciji ovisno o događajima na lokaciji.

**3.2. POVJERENICI CIVILNE ZAŠTITE**

Povjerenika civilne zaštite i njegovog zamjenika imenuje izvršno tijelo jedinice lokalne samouprave za pojedinačnu stambenu građevinu, više stambenih građevina, ulice i dijelove ulica, mjesne odbore i manja naselja.

Povjerenici i zamjenici povjerenika civilne zaštite dio su sustava civilne zaštite na području Općine čija je dužnost sudjelovati u organiziranju i provođenju mjera civilne zaštite utvrđenim planovima civilne zaštite Općine Jelenje te sukladno zapovijedima Stožera za civilnu zaštitu.

Povjerenik civilne zaštite i njegov zamjenik:

* sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite
* daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite
* sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite
* organiziraju zaštitu i spašavanje pripadnika ranjivih skupina
* provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

Za unapređenje postojećeg stanja u promatranom periodu potrebno je:

* vršiti obuku povjerenika civilne zaštite,
* planirati godišnje edukacije i osposobljavanje,
* vršiti smotru povjerenika civilne zaštite te provjeru mobilizacijske spremnosti,
* sukladno Planu vježbi ih uključiti u organizirane pokazne vježbe
* nabaviti opremu i uniforme za povjerenike i zamjenike povjerenika civilne zaštite.

**3.3. OPERATIVNE SNAGE VATROGASTVA**

Operativne snage vatrogastva temeljna su operativa snaga sustava civilne zaštite. Nositelj organizacije zaštite od požara na području Općine Jelenje su Javna vatrogasna postaja Rijeka i Dobrovoljno vatrogasno društvo Ivan Zoretić Španac.

**DOBROVOLJNO VATROGASNO DRUŠTVO IVAN ZORETIĆ ŠPANAC**

Dobrovoljno vatrogasno društvo „Ivan Zoretić-Španac“ Jelenje središnja je dobrovoljna vatrogasna postrojba i djeluje umreženo s JVP Grada Rijeke (10 osposobljenih dobrovoljnih vatrogasaca).

Dobrovoljno vatrogasno društvo Ivan Zoretić Španac raspolaže sa sedam vatrogasnih vozila.

Sukladno Zakonu o zaštiti od požara (NN 92/10, 114/22) u razmatranom razdoblju u suradnji s Općinom potrebno je:

* donositi godišnji provedbeni plan unapređenja zaštite od požara,
* donositi Program aktivnosti u provedbi posebnih mjera zaštite od požara od interesa za Republiku Hrvatsku
* usklađivati Plan zaštite od požara, najmanje jednom godišnje s novonastalim
* uvjetima
* uskladiti operativni plan gašenja
* održavati protupožarne vježbe u cilju održavanja i provjere provedbe preventivnih mjera zaštite od požara (tijekom cijele godine),
* planirati i provođenje vježbi evakuacije u odgojno-obrazovnim ustanovama na području Općine,
* nastaviti Program financiranja vatrogastva na području Općine Jelenje. (Potpisnici Sporazuma su Javna postrojba Grada Rijeke i Dobrovoljno vatrogasno društvo Ivan Zoretić Španac, te Općina Jelenje). Navedenim programom utvrđene su javne potrebe vezane za stvaranje materijalnih uvjeta i organiziranja obavljanja vatrogasne djelatnosti kao djelatnosti od općeg interesa financirane iz Proračuna Općine Jelenje, a temeljem obveza propisanih Zakonom o vatrogastvu
* godišnje planirati organizaciju vježbi gašenja požara, sudjelovanje u preventivnim aktivnostima u zaštiti od požara i edukaciji stanovništva

**JAVNA VATROGASNA POSTROJBA GRADA RIJEKE**

JVP Grada Rijeke raspolaže sa profesionalnim vatrogascima uključujući zapovjednika i zamjenika zapovjednika te raspolaže sa potrebnim vozilima i opremom. Rad je organiziran u smjenama kroz operativno dežurstvo cijele godine i to 24 sata dnevno.

Općina Jelenje će temeljem Sporazuma o financiranju redovne vatrogasne djelatnosti na području Općine Jelenje svojim godišnjim proračunom nastaviti financirati Javnu vatrogasnu postrojbu Rijeka za realizaciju njihovih programa, kojima osigurava materijalno-tehnički razvoj, kadrovsku popunjenost i osposobljenost za djelovanje u jedinstvenom sustavu civilne zaštite za područje Općine Jelenje.

 SLUŽBE I POSTROJBE KOJE SE CIVILNOM ZAŠTITOM BAVE U

 SVOJOJ REDOVNOJ DJELATNOSTI

**3.4. GRADSKO DRUŠTVO CRVENOG KRIŽA RIJEKA**

Operativne snage Hrvatskog Crvenog križa su temeljna operativna snaga sustava civilne

zaštite u velikim nesrećama i katastrofama i izvršavaju obveze u sustavu civilne zaštite

sukladno posebnim propisima kojima se uređuje područje djelovanja Hrvatskog Crvenog

križa i planovima donesenih na temelju posebnog propisa kojim se uređuje područje

djelovanja Hrvatskog Crvenog križa, odredbama Zakona o sustavu civilne zaštite i Državnom

planu djelovanja civilne zaštite.

HCK organizira osposobljavanje mještana za njihovu samozaštitnu funkciju u izvanrednim situacijama, kao i ustrojavanje, obučavanje i opremanje ekipa prve pomoći za izvršenje zadaća u slučaju velikih nesreća, epidemija i oružanih sukoba. Za ovu ulogu potrebno je kvalitetno opremiti ekipe, kako bi mogle dati svoj doprinos u slučaju potrebe aktiviranja sustava civilne zaštite.

Sukladno zakonskoj regulativi (posebnim propisima uređeno je djelovanje HCK). Općina svojim godišnjim proračunom financira programe društva čiji članovi organizirano djeluju na području Općine Jelenje.

U narednom periodu potrebno je kontinuirano:

* prilikom financiranja GDCK, sredstva za financiranje usmjeriti na kupnju materijalno-tehničkih sredstava koja se nalaze u materijalno-tehničkom ustroju tima civilne zaštite.
* financiranje udruge provesti temeljem dostavljenih Izvještaja o radu i Planova i

programa rada

* sukladno Planu vježbi uključivati GDCK u organizirane pokazne vježbe u sustavu civilne zaštite.

**3.5. HRVATSKA GORSKA SLUŽBA SPAŠAVANJA – STANICA RIJEKA**

Operativne snage Hrvatske gorske službe spašavanja su temeljna operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja Hrvatske gorske službe spašavanja, odredbama Zakona o sustavu civilne zaštite, planovima civilne zaštite Općine Jelenje i Državnom planu djelovanja civilne zaštite.

Područje Općine Jelenje pokriva stanica Rijeka sa 37 gorskih spašavatelja. Od opreme imaju

1 kombi vozilo za prijevoz članova, 3 x terensko vozilo, 1 cestovno osobno vozilo, 1 prikolica za prijevoz potražnih pasa, 1 motorne sanjke s pripadajućom prikolicom za transport, ATV vozilo sa dodatnom opremom (gusjenice) za vožnju po snijegu, ATV vozilo s prikolicom Članovi se uključuju u akcije potrage za nestalim osobama i spašavanjem iz nepristupačnih mjesta.

Općina Jelenje ima sklopljen Ugovor o sufinanciranju javnih potreba za obavljanje djelatnosti Hrvatske gorske službe spašavanja – Stanice Rijeka svojim godišnjim proračunom kojim dijelom financira njihov godišnji program rada.

U promatranom periodu potrebno je kontinuirano:

* prilikom financiranja HGSS – stanice Rijeka udruge (udruge javnog značaja), sredstva za financiranje usmjeriti na kupnju materijalno tehničkih sredstava koja se nalaze u materijalno-tehničkom ustroja timova civilne zaštite
* sukladno Planu vježbi ih uključiti u organizirane pokazne vježbe

**3.6. PRAVNE OSOBE U SUSTAVU CIVILNE ZAŠTITE**

Osim osoba koje se civilnom zaštitom bave kao redovnom djelatnošću, pravne osobe koje u sklopu svoje redovne djelatnosti mogu sudjelovati u sustavu civilne zaštite nositelji su posebnih zadaća u sustavu, a mogu pružiti usluge prijevoza, smještaja, prehrane i sl.

Pravnim se osobama od interesa za sustav civilne zaštite, za razradu dobivenih zadaća i usklađivanje s operativnim snagama, dostavljaju izvodi iz Plana djelovanja civilne zaštite za područje Općine. Pravne osobe i udruge od interesa za sustav civilne zaštite na području Općine Jelenje su:

* KD Autotrolej d.o.o.
* KD Jelen d.o.o.
* Emico d.o.o.
* ISKOPI BURA Dražice
* Osnovna škola Jelenje-Dražice
* Dječji vrtić Grobnički tići
* NK Rječina
* Brodokomerc d.o.o.
* Gostiona Rječina
* Picerija Leon
* Pekara „Lišćevica“
* Hrvatski Caritas
* Veterinarska stanica Rijeka

S pravnim osobama od interesa za sustav civilne zaštite na području Općine Jelenje zaključuju se ugovori o međusobnoj suradnji kojima se definiraju prava i obveze unutar sustava civilne zaštite u slučaju potrebe za njihovim angažiranjem.

Planirati godišnje susrete, edukacije, osposobljavanja s predstavnicima pravnih osoba od interesa za sustav civilne zaštite Općine, sukladno Procjeni i Odluka o određivanju operativnih snaga i pravnih osoba od interesa za sustav civilne zaštite Općine Jelenje.

Navedene pravne osobe su nositelji posebnih zadaća u sustavu civilne zaštite Općine.

**UDRUGE**

Udruga građana koja sudjeluje u sustavu civilne zaštite je Lovačko društvo „Jelen“.

* regulirati međusobne odnose sporazumima kojima se utvrđuju zadaće udruga u sustavu civilne zaštite, uvjete pod kojim se udruge uključuju u aktivnosti sustava civilne zaštite te financijska sredstva (donacije),
* sudjelovanje u vježbi s drugim operativnim snagama sustava civilne zaštite na svim razinama.

**4. OSTALE AKTIVNOSTI U SUSTAVU CIVILNE ZAŠTITE**

**4.1. VJEŽBE SUDIONIKA SUSTAVA CZ NA PODRUČJU OPĆINE**

Plan vježbi Civilne zaštite na području Općine Jelenje za 2023. godinu.

Na području Općine Jelenje za 2023. godinu (u daljnjem tekstu: Plan) utvrđuje se organiziranje i provođenje združene vježbe operativnih snaga civilne zaštite Općine Jelenje (u daljnjem tekstu: vježba).

Vrijeme održavanja vježbe: listopad 2023. godine. Organizator vježbe: Civilna zaštita PGŽ

Ciljevi vježbe: Uvježbavanje i podizanje razine osposobljenosti operativnih snaga zaštite i spašavanja te drugih sudionika u sustavu zaštite i spašavanja s područja PGŽ, postizanje spremnosti, obučenosti , opremljenosti i koordinacije sustava zaštite i spaśavanja u slučaju većih intervencìja, praktična primjena sredstava prve pomoći i sredstava za gašenje požara.

Sudionici:

- Ravnateljstvo civilne zaštite MUPa, Područni ured civilne zaštite Rijeka

- Stožer civilne zaštite Općine Jelenje,

- Postrojba civilne zaštite Općine Jelenje,

- Gradsko društvo Crvenog križa Grada Rijeke,

- DVD Jelenje,

- druge pravne osobe od interesa za sustav civilne zaštite PGŽ.

Vrsta vježbe: pokazna - taktička vježba

Potrebno je i dalje planirati redovne vježbe civilne zaštite na kojima će sudjelovati svi sudionici civilne zaštite na području Općine Jelenje.

**4.2. EDUKACIJA GRAĐANA**

Kontinuirano provoditi edukaciju u suradnji s operativnim snagama sustava civilne zaštite.

U narednom razdoblju potrebno je:

* informirati stanovništvo s ciljem edukacije o pravilnom postupanju u slučaju katastrofa i velikih nesreća te
* kontinuirano provoditi edukaciju u suradnji s operativnim snagama sustava civilne zaštite

**4.3. SUSTAV UZBUNJIVANJA**

Sukladno Pravilniku o postupku uzbunjivanja stanovništva (NN. br. 69/16) uzbunjivanje i

obavješćivanje stanovništva o nastanku opasnosti, postupcima za vrijeme trajanja opasnosti i prestanku opasnosti provodi središnje tijelo državne uprave nadležno za poslove

civilne zaštite.

Za uzbunjivanje i obavješćivanje stanovništva koriste se sirene, razglasni uređaji, elektronički mediji te SMS uređaji – nakon što se za slanje SMS poruka ostvare uvjeti kod davatelja usluga.

Uzbunjivanje stanovništva obavlja se jedinstvenim znakovima za uzbunjivanje koji su propisani Uredbom o jedinstvenim znakovima za uzbunjivanje.

Sirene na vatrogasnim domovima u nadležnosti su vatrogasnih organizacija i ispituju se periodično sukladno Pravilniku prve subote u mjesecu.

U Općini Jelenje postoji sirena za uzbunjivanje mještana o ugrozama, aktivira se putem Županijskog centra 112.

Sirena za uzbunjivanje stanovništva na području Općine kontinuirano će se godišnje prve subote u mjesecu testirati u 12,00 sati prema planu ŽC 112 Rijeka.

4**.4. OSTALO**

U Općini Jelenje sustavno se provode mjere dezinfekcije, dezinsekcije i deratizacije, te izdvajaju sredstva za veterinarske usluge na području Općine.

**5. ZAKLJUČAK**

Razvijen i usklađen sustav civilne zaštite u mogućnosti je odgovoriti na razne prijetnje i ugroze koje se mogu javiti i ugroziti živote stanovnika i uništiti stečena materijalna dobra. Dobra povezanost svih subjekata civilne zaštite doprinosi njegovoj učinkovitosti, ali doprinosi i racionalnom trošenju financijskih sredstava iz proračuna.

Polazeći od ovakvog stanja potreban je duži vremenski period da se sustav civilne zaštite dovede u stanje pune spremnosti za izvršavanje obimnih i složenih mjera civilne zaštite.

Na temelju Smjernica razvoja sustava civile zaštite Općine Jelenje (2023. – 2026. g.) svake godine Općinsko vijeće razmatrati će godišnju analizu plana razvoja sustava civilne zaštite prethodne godine s financijskim učincima i donositi godišnji plan razvoja sustava civilne zaštite za tekuću godinu.

Nakon izrade Plana djelovanja civilne zaštite za Općinu potrebno je razmotriti zadaće svih sudionika u sustavu civilne zaštite.

Važan prioritet iz ovih smjernica je opremanje, educiranje, osposobljavanje i uvježbavanje obveznika postrojbe civilne zaštite i povjerenika civilne zaštite Općine.

#### KLASA:

URBROJ:

Jelenje,\_\_\_\_\_\_\_\_\_\_\_\_\_2023. godine.

 OPĆINSKO VIJEĆE OPĆINE JELENJE

 Predsjednica Općinskog vijeća:

\_\_\_\_\_\_\_\_\_\_\_\_\_\_\_\_\_\_\_\_\_\_\_

 Izabela Nemaz